Grens.Pos - Nr 31 - 1 Oktober 2021
Jaargang 19 - Nommer 31 - 1 Oktober 2021 - Koninkrykstyd
Covid: Vlak 1 met nuwe reëlings geld van 1 Oktober 2021
Oor rou en treur in gemeentes, 'n onontwykbare uitdaging in ons tyd
Help PE-Noord en Sydenham, twee gemeentes in die middestad, met fondsinsameling
Digitale bediening in gemeentes het gekom om te bly, sê prof. Stephan Joubert
Vlak 1 van inperking bring verligting
Suid-Afrika skuif vanaf 1 Oktober na vlak 1 van inperking, het pres. Cyril Ramaphosa op 30 September 2021 aangekondig.
Vir gemeentes is die belangrikste bepalings dat 'n maksimum van 750 persone nou binne geboue byeen kan kom, onderhewig aan sosiale afstand. Dit beteken nie meer as 50% van die kapasiteit van die gebou mag benut word nie. Die toelaatbare getal sal dus kwalik 'n volle 750 in verreweg die meeste kerkgeboue haal.
Buitenshuis mag tot 2,000 persone vergader. Begrafnisse mag deur tot 'n honderd persone bygewoon word.
Die dra van maskers bly verpligtend, ook tydens eredienste. Anmder voorkomingsmaatreëls word gehandhaaf.
Die nuwe reëlings is met sinisme begroet aangesien dit verkiesingstyd is. Politici wil groot vergaderings hou. Die vraag is dus of die groot getalle ons nie blootstel aan 'n verdere vlaag van die koronavirus nie.
Gemeentes kan egter die moontlikheid om groter byeenkomste te hou met ope arms verwelkom. Die getroue nakoming van voorkomingsmaatreëls, soos maskers en goeie ventilasie tydens byeenkomste, is van die uiterste belang.
Prof Stephan Joubert oor 'n nuwe era van bediening
Digitale bediening is nie 'n tydelike maatreël nie, maar nuwe begin
Prof Stephan Joubert aan die woord oor die nuwe digitale era in bediening (Foto: Kerkbode)
Covid-inperkings het nie die "Pause"-knoppie gedruk wat gebruiklike eredienste betref nie, maar eerder die "Reset"-knoppie, het prof Stephan Joubert onlangs gesê in 'n bespreking wat opgebou het na die tien "digitale gebooie" wat hy vir homself opgestel het.
"Die werklikheid het onherroeplik verander. Mense se brein het verander … Digitaliteit verander jou brein," het die gewilde skrywer en digitale voorloper verduidelik. Daarom kan kerke na Covid nie bloot maar weer teruggaan na hoe dinge was nie.
Lees hier hoe Kerkbode oor Joubert se voordrag berig.
Gesprek oor rou en treur in gemeentes
Innovasie in teologiese opleiding maak dit toeganklik
Teologiese opleiding vir 'n tyd soos hierdie
Die afgelope dekades se veranderinge het meegebring dat die kerk deur die kuratorium op twee maniere 'n aktiewe rol in die opleiding van haar predikante speel. Só vertel dr Frederick Marais, voorsitter van die Algemene Kuratorium, onlangs aan Kerkbode.
Enersyds lei die kuratorium deur vennootskappe met die drie teologiese fakulteite om seker te maak die opleiding voldoen aan die kerk se verwagtinge van hoë gehalte onderrig – iets wat nog altyd vir die NG Kerk 'n prioriteit was.
Akademie alleen is egter nie genoeg om 'n predikant vir die bediening voor te berei nie, daar word ook gefokus op die vorming van studente. Daarom is sowat 'n dekade gelede 'n vormingsprogram ingebring, want "geestelike, persoons- en vaardigheidsontwikkeling is ook nodig.
Lees hoe Marais die wyse waarop teologiese opleiding en die innovasie daaraan verbonde aan Kerkbode beskryf.
NG Gemeente PE-Noord
Inry- of deurloop-Basaar op 2 Oktober
PE-Noord funksioneer in die sentrale stadsgebied en het wye onersteuning nodig. Hier is 'n praktiese manier:
Help 'n gemeente
Skenk 'n item vir Sydenham se verkoping
Hier is 'n lekker praktiese manier om 'n middestadsgemeente finansieel by te staan. Ons het almal items wat lê en stof vergaar wat bediening kan aanhelp. Komaan, skenk dit!
Sakelys vir aanlyn-sinodale vergadering gepubliseer
'n Eerste is die komende aanlyn-vergadering van die Oos-Kaaplandse sinode, op 12, 19, 20, 21 Oktober 2021. Dit vind op Zoom plaas.
Die Sakelys is vandeesweek aanlyn gepubliseer en ook aan afgevaardigdes versprei. Klik hier om die sakelys te besigtig.
Daar is twee weergawes: 'n PDF-dokument wat geskik is om op 'n rekenaarskerm te lees, of op papier uit te druk.
Tweedens is die sakelys ook in 'n skermvriendelike weergawe vir selfone en tablette beskikbaar.
Toegang tot die Zoom-vergadering is slegs vir afgevaardigdes beskore. Die doel is om die integriteit van die stemprosedures te beskerm.
Besoekers kan die sinodesitting volg op die Sinode se Facebookblad by https://www.facebook.com/ooskaap.
Aanlyn Sertifikaatkursus in Bedieningsvernuwing
"Hoe lyk ons bediening en leierskap in 'n missionale konteks?"
Om leiding in die gemeente te gee, is nie die enigste ding wat 'n dominee doen nie, maar dit is 'n uiters belangrike ding. Ongelukkig het die meeste predikante bitter min opleiding hiervoor gekry. Predikante jonger as 40 dui leierskap die meeste aan as "die een ding waarvoor ek nie opgelei is nie".
ankbesonderhede vir elektroniese betalings:
Opleiding as brugleraar
Excelsus laat weet:
Ons herinner julle graag weer aan die Kursus in Brugbediening.
Die twee weke van die kursus is:
Week 1: 08 – 11 November 2021
Week 2: 21 - 24 Februarie 2022
Indien jy belangstel en nog nie ingeskryf het nie, kontak asseblief vir Prof Malan Nel by malannelup@gmail.com
Vakature: Gemeenteleraar, NG gemeente PE-Sherwood
Die NG gemeente PE-Sherwood, 'n voorstedelike gemeente in Nelson Mandelabaai, nooi gelegitimeerdes van die NG Kerk uit om aansoek te doen vir 'n voltydse predikantspos.
Die gemeente bestaan uit 1 175 belydende en 226 dooplidmate. In ons gemeente word vreemdelinge vriende en geloofsgenote.
Sherwood is in 'n groeiende deel van ons stad geleë met voortdurende nuwe residensiële ontwikkeling. Beide woonhuise en meenthuiskomplekse kom voor. Die gemeenskap bestaan onder meer uit 'n groot hoeveelheid jonger gesinne. Die omgewing beskik oor goeie laer- en hoërskole, met groot winkelsentrums. Lees verder
Die kerkkantoor van die NG Gemeente Uitenhage-Noord laat weet datds Chris Weyers op 15 Desember 2021 as predikant bedank het.